སྙིང་ཉེ་བའི་གྲོགས་པོ་ལགས།གུས་པས་སྡིགས་རྩོམ་མམ་སྡིག་རྩོམ་ཟེར་བ་ནི།སུན་འབྱིན་གྱི་མཚན་ཉིད་ཚང་བ་སྟེ།མ་རྟོགས་པ་དང་ལོག་པར་རྟོག་པ་དང་ཐེ་ཚོམ་བསལ་ནས།བདེན་པ་གང་ཞིག་འཚོལ་བ་ཁོ་ནར་ཕྱོགས་པའི་དགག་སྒྲུབ་རྩོམ་ཡིག་ཚད་ལྡན་ལ་ཟེར་བ་མིན་ཏེ།འདིར་ཟེར་བ་ནི།ཉེ་བའི་ལོ་འདི་འགའི་ནང་གློ་བུར་དར་ཞིང་།རྩོམ་དེ་རིགས་ལ་འཇུག་མཁན་ཕལ་མོ་ཆེས་ཞིབ་ཏུ་མི་བརྟག་མི་དཔྱད་པར།བདེན་པ་ནི་རང་ལག་ཏུ་ཡོད་པར་རློམ་པས་རང་ཉིད་ཡང་དག་ཡིན་ཤག་དང་།གཞན་དག་ནི་ཅི་ཡང་མི་བསམ་གང་ཡང་མི་ཤེས་པའི་གཏི་མུག་གི་ཕུང་པོ་ཞིག་ཡིན་ཤགདེར་མ་ཟད།སྒྲོ་སྐུར་འདེབས་པ་ལ་ཡ་ང་མེད་པར་གཞན་གྱི་མི་གཞི་ཚུན་ཆད་ལ་དམའ་འབེབས་ཀྱིས་མཚོན།རྩོམ་མཁན་རང་གི་ཀུན་སྤྱོད་ཀྱང་རང་གིས་དབྲལ་བ་དེ་རིགས་ལགས།